Spærring af indgående opkald

Har du problemer med at en person bliver ved med at ringe til dig?


Det kan være irriterende og nogen gange direkte ubehageligt. Der er flere ting du selv kan gøre, Telia har desværre ikke mulighed for at spærre et indgående nummer til dig.


Det første du skal overveje er, hvor meget generer det dig. Er det kun en gang imellem eller er det ofte at personen ringer til dig. Hvis du bliver udsat for trusler eller andet over telefonen, er det en god ide at melde det til politiet. Ønsker du ikke at melde personen, kan du ændre dit mobilnummer ved at ringe til kundeservice på 80 40 40 40.


Vi ændrer dit mobilnummer med det samme, det eneste du skal gøre herfra er at huske dit nye mobilnummer.På nyere mobiltelefoner kan du aktivere noget der hedder **spam filter/nummer blokering**, det giver dig mulighed for at spærre et eller flere numre (så længe de ikke ringer med hemmeligt nummer). Du kan også spærre for sms´er og mms´er.


Har dit barn eller dine børn lige fået mobil, anbefaler vi at de følger nedenstående råd:


* Giv aldrig dit nummer ud, hvis du ikke kender eller stoler på personen.
* Aftal med dine venner at de ikke må give dit nummer væk, uden du giver lov.
* Lad være med at poste/oplyse dit nummer på Facebook, Twitter eller andre hjemmesider.
* Vær generelt kritisk når du skal udlevere dit nummer.
* Få udeladt nummer, så du ikke står på De Gule Sider/Krak, med navn og nummer.   
Det gør du ved at logge på [Selvbetjening](/mit-telia/). Når du er logget ind, klik på **Indstillinger - Optagelse** **telefonbog**


Hvis du ikke har et login til Selvbetjening, skal du sende en sms med teksten OPRET til 667. Så modtager du din adgangskode med det samme.


Hvis du har glemt din adgangskode, så send i stedet en sms med teksten PASSWORD til 667. Din nuværende adgangskode bliver sendt med det samme.


